section_heading: Coventry City
paragraph_text: Na početku sezone 1999./00. Robbie Keane je prodan u premierligaški Coventry City za 6 milijuna funti, tadašnji britanski rekord za tinejdžera. Tijekom uspješne sezone Coventryja Keane je odigrao važnu ulogu. Coventry City je imao niz od dva mjeseca bez poraza u jesen 1999. godine koji je kulminirao pobjedom protiv Aston Ville gdje je on stekao podršku navijača. Postigao je 12 golova u 34 utakmice i tako stekao nacionalnu ali i internacionalnu reputaciju.